recursal/SuperWikiNEXT-32B huggingface dataset:
אין תמונה חופשיתאין תמונה חופשית
**יקב שורק** הוא יקב ובית ספר לעשיית יין הממוקם בקיבוץ נחשון.

רקע
---

ב-1973 ניטע כרם של ענבי קברנה סוביניון בטל שחר וטופח על ידי חקלאים מקיבוץ חולדה. בסוף שנות השמונים ננטש הכרם, ויוסי שחם ניסה לשקם את הכרם.

משפחת שחם הייתה משפחת חקלאים שגידלה, בין היתר, כרם יין. עד שנת 1993 הכרם טופחה עבור יקבי תשבי.

היקב נוסד על ידי משפחת שחם בשנת 1994 במושב טל שחר והוא אחד מיקבי הבוטיק הראשונים שהוקמו בארץ. במהלך השנה ביצע היינן ברי ססלוב ביקור בכרם, ושכנע את משפחת שחם להקים יקב. קורסים לעשיית יין נוהלו בשנתיים הראשונות על ידי ססלוב, ובשנת 1996 פורקה השותפות עם ססלוב.

מיד עם הקמת יקב שורק נפתח גם המחזור הראשון של הקורס לעשיית יין במקום. ב-2004, ייסד ניר שחם, יינן היקב, את בית ספר ליין במקום. ב-2014 עבר היקב למשכנו החדש בנחשון (כ-5 ק"מ ממקום היווסדו).

מקור השם הוא בתנ"ך ופירושו סוג גפן שענביה אדומים-כהים. **"וְאָנֹכִי נְטַעְתִּיךְ שׂוֹרֵק, כֻּלֹּה זֶרַע אֱמֶת"** ירמיהו ב' כ"א.

ייצור
-----

היקף הייצור הוא כ-40,000 בקבוקים בשנה אשר כשליש מהם הם של תלמידי בית הספר במסלולי הקורסים להכנת יין, עוד שליש נוסף של מסעדות ויצרנים פרטיים המייצרים ביקב שורק את המותג הפרטי שלהם ושליש אחרון הוא ייצור של היקב עצמו.

קישורים חיצוניים
----------------

* חיליק גורפינקל, מורה לחיים: יינות יקב שורק, באתר סנהדרינק 8 בדצמבר 2016
* איש הענבים, יקב שורק, 18 בנובמבר 2016
* שי גלבוע, יקב שורק ממשיך להתחדש, מרץ 2015

הערות שוליים
------------

1. 1 2 3  אבישי תנעמי, ‏גפן במובן שורק, באתר גלובס, 15 באפריל 2002
**יקב כביר** הוא יקב בוטיק שהוקם בשנת 2007 בהתנחלות אלון מורה שבשומרון. היקב שוכן על מורדותיו של רכס הר כביר, ומכאן שמו.

הכרמים והיקב
------------

היקב הוקם בשנת ה'תשס"ז, 2007, עם נטיעת הכרם הראשון באלון מורה. הכרמים גדלים באדמת טרה רוסה, ובגובה של כ-780 מטרים מעל פני הים, מה שיוצר טרואר המתאים לגידול כרמי יין.

ייצור היין החל בשנת ה'תשע"א, 2011. הענבים גדלים בכרמי היקב הגדלים בכ-100 דונם. היקב מייצר כ־10,000 בקבוקים בשנה. ליקב מרכז מבקרים ומסעדה, הצופים אל כרמי היין של היקב, כרמי הזיתים ונופי השומרון כולל הר גריזים והר עיבל, ואליו מגיעים תיירים מהארץ ומהעולם.

קרבת הכרמים ליקב מאפשרת קליטת ענבים בטמפרטורה ובאיכות מיטבית ישירות ליקב, וכך להגיע לשלבי התסיסות במצב הטוב ביותר.

היינן הראשי הוא אליאב הלל וכורם היקב הוא איתמר וייס.

חביות יין מתיישנות במרתף יקב כביר.
### סוגי היינות המופקים ביקב

ליקב סדרת יינות אדומים: קברנה סובניון, קברנה פרנק, מרלו, שיראז, סנגו'בזה, פינו נואר.

וכן סדרת יינות לבנים: שרדונה, סובניון בלאן, גוורמטרמינר.

כמו כן ישנה סדרת reserved collection: הר גריזים-קברנה סוביניון, הר עיבל-מרלו, עמק תרצה - שיראז.

### שמן זית

יין, שמן ודבש מתוצרת יקב כביר
היקב מחזיק גם בכרמי זית מזן פיקואל נבאלי שמהם מופק שמן זית. כמו כן היקב משווק גם דבש דבורים.

פרסים
-----

יינות היקב זכו בפרסים ומדליות בתחרויות בין־לאומיות[דרושה הבהרה]

* בשנת 2020 זכה היקב במדליה בתחרות הבין־לאומית טרה וינו.

קישורים חיצוניים
----------------

ויקישיתוף מדיה וקבצים בנושא **יקב כביר** בוויקישיתוף
* אתר האינטרנט הרשמי של יקב כביר

הערות שוליים
------------

1. ↑  כבוד לשומרון: פרסים בתחרות היין הבנילאומית, באתר "סרוגים", 30 בנובמבר 2020
**עקרון ההערכה של דוביי** הוא מושג בתחום תורת המשחקים.

ערך שפלי מקיים את העקרונות הבאים: יעילות, סימטריה, שחקן אפס וחיבוריות.
כיוון שהמוטיבציה של העיקרון האחרון אינה משכנעת, ובמקרים רבים לא ברור מדוע עיקרון זה סביר, ישנם אפיונים נוספים לערך שפלי שאינם משתמשים בעקרון החיבוריות.

תנאים: תהי {\displaystyle \Sigma \_{N}} קבוצת המשחקים הפשוטים המונוטונים שמשתתפים בהם N שחקנים.(משחק {\displaystyle (N,v)} נקרא **מונוטוני** אם לכל שתי קואליציות S ו-T, {\displaystyle S\subseteq T}, מתקיים: {\displaystyle v(S)\leq v(T)}). מכיוון שסכום של משחקים ב **הפענוח נכשל (SVG (אפשר להפעיל MathML בעזרת הרחבת דפדפן): תשובה בלתי־תקינה ("Math extension cannot connect to Restbase.") מהשרת "http://localhost:6011/he.wikipedia.org/v1/":): {\displaystyle \Sigma\_N}**
 אינו ב {\displaystyle \Sigma \_{N}}, עקרון החיבוריות אינו מתאים למשפחה זאת.

לשם כך הגדיר Dubey בשנת 1975 את **עקרון ההערכה (valuation axiom)** הבא:
מושג פתרון \varphi  עבור המשפחה {\displaystyle \Sigma \_{N}} מקיים את עקרון ההערכה אם לכל שני משחקים (N;v) ו-(N;w) ב {\displaystyle \Sigma \_{N}} מתקיים: {\displaystyle \varphi (N;v)+\varphi (N;w)=\varphi (N;v\wedge w)+\varphi (N;v\vee w)}

כאשר:

1. לכל שני משחקים על אותה קבוצת שחקנים (N;v) ו-(N;w) נגדיר את **משחק המקסימום** {\displaystyle (N;v\vee w)}:

{\displaystyle \left(v\vee w\right)\left(S\right)=\max \left\{v\left(S\right),w\left(S\right)\right\},\,\,\,\forall S\subseteq N}

1. נגדיר את **משחק המינימום** {\displaystyle (N;v\wedge w)}:

{\displaystyle \left(v\wedge w\right)\left(S\right)=\min \left\{v\left(S\right),w\left(S\right)\right\},\,\,\,\forall S\subseteq N}

ערך שפלי הוא מושג הפתרון היחיד עבור המשפחה {\displaystyle \Sigma \_{N}} המקיים את עקרונות היעילות, הסימטריה, שחקן האפס וההערכה.

לקריאה נוספת
------------

* שמואל זמיר, מיכאל משלר, אילון סולן, **תורת המשחקים**, ירושלים: מאגנס, 2008, מסת"ב 9654932946
* Dubey P. (1975), **On the Uniqueness of the Shapley Value. International Journal of Game Theory**, 4,131-139.
**יקב נחלה** הוא יקב בוטיק שהוקם בשנת ה'תש"ע, 2010, על ידי נתי ונסיה שוולב, בחוות השקדים שליד ההתנחלות אלון מורה.

תנאי הגידול
-----------

יקב נחלה נקרא כך על שם המושג 'יקב נחלה' (Estate Winery) שפירושו יקב המגדל את ענביו בעצמו.

כרמי היקב ניטעו בשנת ה'תשס"ז, 2007,, וגדלים למרגלות הר כביר בגובה 750 מטר מעל פני הים, באדמת טרה רוסה ועם טמפרטורה קרה בלילה וחמה ביום, שאלו תנאי אקלים המיטיבים עם גידול ענבי היין. כמו כן גידול הענבים נעשה תוך הקפדה על משטר מים מבוקר, מספר האשכולות בכל גפן, מועד הבציר ועוד.

בכרמי היקב גדלים זנים שונים של ענבים, כגון קברנה סובניון, מרלו, שיראז, קברנה פרנק וגוורצטרמינר, על פני 70 דונם של כרמים. ייננית היקב היא שושי שוולב, אימו של נתי.

בחוות השקדים שבה מיוצר היין פזורות גתות עתיקות.

תהליך הייצור
------------

תאריך הבציר נקבע לפי הבשלת הענבים, רמת הסוכר, חומציות וטעמו של הפרי. הבציר הוא ידני ובעלות השחר, כשהטמפרטורה עדיין נמוכה. הענבים מותססים במכלי נירוסטה ומעורבבים מספר פעמים ביממה כדי להפיק את מלוא טעמם, לאחר מכן הם מועברים לחביות עץ אלון למשך תקופת יישון של 12–24 חודש, ואז לבקבוק לתקופת יישון נוספת.

פרסים
-----

מדליית זהב ליקב נחלה בתחרות טרה וינו
* בנובמבר 2020 זכה היקב במדליה בתחרות היין הבינלאומית טרה וינו.
* בדצמבר 2021 זכה היקב במדליית כסף עבור היין קברנה סובניון 2020 בתחרות טרה וינו

קישורים חיצוניים
----------------

ויקישיתוף מדיה וקבצים בנושא **יקב נחלה** בוויקישיתוף
* 

* אתר האינטרנט הרשמי של יקב נחלה
* יקב נחלה, ברשת החברתית פייסבוק

* יקב נחלה, ברשת החברתית אינסטגרם

הערות שוליים
------------

1. ↑  כבוד לשומרון: פרסים בתחרות היין הבנילאומית, באתר "סרוגים", 30 בנובמבר 2020
2. ↑  ערוץ 7, יקבים מהשומרון זכו בתחרות בינלאומית, באתר ערוץ 7, 30 בנובמבר 2020
3. ↑  ראו כאן
במתמטיקה, **עקרון המקסימום של האוסדורף** הוא ניסוח אלטרנטיבי ומוקדם יותר ללמה של צורן, אשר הוכח על ידי פליקס האוסדורף בשנת 1914. על-פי עיקרון זה, בכל קבוצה סדורה חלקית, כל שרשרת מוכלת בשרשרת מקסימלית.

עקרון המקסימום של האוסדורף הוא אחת מתוך טענות רבות השקולות לאקסיומת הבחירה במסגרת מערכת האקסיומות של צרמלו-פרנקל בתורת הקבוצות.

ניסוח שקול
----------

בכל קבוצה סדורה חלקית קיימת שרשרת מקסימלית.

על מנת להוכיח שניסוח זה נובע מעקרון המקסימום, נניח כי *A* היא קבוצה סדורה חלקית. אזי {\displaystyle \varnothing } מהווה שרשרת ב-*A*, כלומר קיימת שרשרת מקסימלית ב-*A* המכילה את {\displaystyle \varnothing }, ובפרט ב-*A* קיימת שרשרת מקסימלית.

בכיוון השני, תהא *A* קבוצה סדורה חלקית, ותהא {\displaystyle T\subseteq A} שרשרת. נתבונן באוסף השרשראות *S* המקיימות {\displaystyle T\subseteq S\subseteq A}. אוסף זה מהווה קבוצה סדורה חלקית עם יחס סדר של הכלה, מכאן שהוא מכיל שרשרת מקסימלית *C*. איחוד איברי *C*, אם כן היא שרשרת מקסימלית המכילה את *T*, כנדרש.

באופן דומה ניתן להוכיח כי עקרון המקסימום של האוסדורף שקול ללמה של צורן.

| נושאים בתורת הקבוצות |
| --- |
| מושגי יסוד | תורת הקבוצות הנאיבית • תורת הקבוצות האקסיומטית • קבוצה • יחידון • הקבוצה הריקה • קבוצת החזקה |
| עוצמות | עוצמה • קבוצה בת מנייה • קבוצה שאינה בת מנייה • עוצמת הרצף |
| פעולות | איחוד • חיתוך • משלים • הפרש סימטרי • מכפלה קרטזית |
| אקסיומות | אקסיומת ההיקפיות • אקסיומת האיחוד • אקסיומת הקבוצה האינסופית • אקסיומת ההחלפה • אקסיומת קבוצת החזקה • אקסיומת היסוד • אקסיומת הבחירה • השערת הרצף |
| משפטים | האלכסון של קנטור • משפט קנטור-שרדר-ברנשטיין • הלמה של צורן • משפט הסדר הטוב |
| פונקציות | פונקציה • פונקציה חד-חד-ערכית • פונקציה על • פונקציה חד-חד-ערכית ועל • פונקציית הזיווג של קנטור |
| יחסים | יחס • יחס רפלקסיבי • יחס סימטרי • יחס טרנזיטיבי • יחס שקילות • סדר חלקי • יחס הופכי • יחס אנטי-סימטרי |
| סדר | סדר מלא • סדר טוב • סדר חלקי • טיפוס סדר • מספר סודר |
| שונות | הפרדוקס של ראסל |
Centropogon australis
**טטררוגיים** (שם מדעי: **Tetrarogidae**) הם משפחת דגי גרם מסדרת העקרבנונאים החיים במי האוקיינוס ההודי ומזרח האוקיינוס השקט בעומקים רדודים של עד 300 מ'. דגים אלה קרובים לכרבולניים וכמה חוקרים מאחדים את שתי המשפחות. חוקרים אחרים הציבו אותם בתוך משפחת האבנוניים המכילה מינים ארסיים מאוד.

דגים אלה הם קטנים ומוסווים והם בעלי סנפיר גבי דמוי-כרבולת מעל ראשם בדומה לכרבולניים. הם ארסיים מאוד ועלולים להרוג אדם הנדקר מסנפיריהם. אורכם 3-25 סנטימטרים בלבד והם בעלי סנפירי חזה וזנב שטוחים העוזרים להם לשכב על קרקעית הים, בדרך כלל במאורות סלע או אלמוגים.

דגים אלה הם טורפים של דגים קטנים יותר וסרטנים והם ציידים ממארב הממתינים לטרף שישחה מעליהם ואז פוערים את לסתותיהם ובולעים אותו. הארס שבסנפירי גביהם מכוון בעיקר עבור טורפים.

סוגים
-----

* Ablabys
* Centropogon
* סוג ומין יחיד Coccotropsis gymnoderma
* Cottapistus
* סוג ומין יחיד Glyptauchen panduratus
* סוג ומין יחיד Gymnapistes marmoratus
* Liocranium
* Neocentropogon
* סוג ומין יחיד Neovespicula depressifrons
* סוג ומין יחיד Notesthes robusta
* Ocosia
* Paracentropogon
* סוג ומין יחיד Pseudovespicula dracaena
* סוג ומין יחיד Richardsonichthys leucogaster
* Snyderina
* Tetraroge
* Vespicula

קישורים חיצוניים
----------------

ויקישיתוף מדיה וקבצים בנושא **טטררוגיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* NCBI
* GBIF
 |
**אגירין** הוא מינרל, חבר בקבוצת הקלינופירוקסן - קבוצה של אינוסיליקטים (סיליקטים במבנה דמוי שרשרות) מאפיים. האגירין בנוי משרשרת בודדת. נוסחת המבנה הכימי של האגירין היא: NaFe3+ Si2O6. האגירין נמצא בתחילת השורה האיזומורפית של האגירין-אוגיט (Ca,Mg,Fe)SiO3)). בשורה זו הנתרן מתחלף בכמויות משתנות עם הסידן, כאשר ברזל (Fe+2) ומגנזיום מחליפים את הברזל (Fe+3) על מנת לאזן את המטען החשמלי. אלומיניום מחליף גם הוא את הברזל (Fe+3).

אגירין מופיע כגבישים דקים ארוכים עד 35 סנטימטר אורכם, הגבישים מקווקווים לאורכם, לעיתים מכופפים או מעוותים וגונם ירוק כהה. לאגירין יש ברק זגוגי ופצילות מושלמת. קשיות המינרל נעה בין 5 ל-6 על פי סולם מוס ומשקלו הסגולי נע בין 3.2 ל-3.4. מבחינת תכונותיו האופטיות האגירין הוא דו-צירי, והוא ניחן בפליאוכרואיזם (עד כמה משתנה צבע המינרל בהתאם לזווית בה מסתכלים בו). מזווית אחת הוא נראה ירוק עמוק בגוון האזמרגד, מזווית שנייה הוא נראה ירוק צהוב ומזווית שלישית ירוק חום, או חום צהבהב.

האגירין מופיע בסיאניט-נפלין פראלקליני ובסלעי יסוד דומים. מקומות בהם ניתן למצוא אגירין כולל את אזור הר סנט-אילר (Mont Saint-Hilaire) בחבל קוויבק שבקנדה, העיירה קונגסברג (Kongsberg) שבנורווגיה, נרסרססוק (Narsarssuk) בגרינלנד, חצי האי קולה ברוסיה, העיירה מגנט קוב (Magnet Cove) בארקנסו שבארצות הברית, קניה, סקוטלנד וניגריה.

בישראל ניתן למצוא אגירין בנורדמרקיט (סוג של סיאניט) של מכתש רמון; איגרין-אוגיט (המינרל הנמצא באמצע השורה האיזומורפית בין אגירין לאוגיט) מופיע בנפלין-מונזוניט של גבעת המורה. במצרים ניתן למצוא אגירין בגרניטים אלקליניים בסיני ובמדבר המזרחי.

האגירין נתגלה לראשונה בנורווגיה בשנת 1835 וקיבל את כינויו על שמו אגיר, אל הים במיתולוגיה הנורדית. שם נרדף למינרל הוא "אקמיט" (מיוונית נקודה) בהתייחס לגבישים המחודדים שלו.

לקריאה נוספת
------------

* יעקב ק. בן־תור, "לוחות הגדרה למינרלים יוצרי סלעים".

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אגירין** |

* אגירין באתר Mindat
* אגירין באתר webmineral
* אגירין באתר Mineral Galleries
* אגירין בפרויקט rruf
* אגירין, באתר אנציקלופדיה בריטניקה (באנגלית)

הערות שוליים
------------

1. ↑  לרשימה המלאה מומלץ לגשת לאתר Mindat המצוי בקישורים החיצוניים להלן.
**טטרה מקסיקנית עיוורת** (שם מדעי: ***Astyanax mexicanus***) הוא מין של דג גרם ממשפחת החריתיים, החי בדרומה של אמריקה הצפונית ובאמריקה המרכזית במקווי מים מתוקים, לרוב סביב הריו גראנדה ויובליו. היא נפוצה מדרום טקסס, ברחבי מקסיקו ובחלק מאמריקה המרכזית וחלק מהטטרות החיות במערות איבדו את צבעם ואת עיניהם.

לעיתים מתייחסים לטטרות העיוורות כאל תת-מין נפרד אך לדבר אין הוכחות טקסונומיות. בנוסף חלק מהחוקרים מאחדים איתה את המין הקרוב *Astyanax jordani*, אשר שויך למין בעבר וגם הוא חי במערות ומאבד את צבעו. מין דומה נוסף הוא *stygichthys typhlops*, אשר איננו קרוב אל הטטרה.

מאפיינים
--------

אורכה עד 12 ס"מ. כסופה עם עיניים לבנות ואישון שחור גדול, לסתות קטנות ומותאמות לאכילת מזון קטן, אשר נתפס קרוב לקרקעית והסנפירים קצרים וכסופים. הפרטים החיים במערות איבדו את עיניהם ואת גווניהם וצבעם דהוי יותר ושקוף, למעט מראה הוורידים האדומים שלהם. את הראייה מחליפה מערכת קו הצד המונעת להתנגש בעצמים ומאפשרת לחוש בטורפים.

האוכלוסיות החיות במערות מימיות אינן אחידות. ישנן 30 אוכלוסיות כאלה לאורך מקסיקו, לחלקן מאפיינים של דגים החיים מחוץ למערות והן עוד לא פיתחו את כל המאפיינים הייחודיים, אשר נובעים בעיקר לדגים שהפכו כבר זמן רב לטרוגלוביטים.

חיה במקווי מים חמימים סובטרופיים, אם כי בכמה מערות הטמפרטורות נמוכות יותר. הדג ניזון בעיקר מסרטנים, חרקים ותולעים שהוא מוצא ולעיתים הוא אוכל-כל.

אלו דגים קלים לגידול באקווריום, אשר מסתגלים בהצלחה לתנאי האקווריום למרות עיוורונם. עם זאת לעיתים פרטים בוגרים הופכים למעט אגרסיביים. ניסויים הראו שלהחזקת דגים אלו באקווריום בעלי כיסוי בהיר אין השפעה על התפתחות דש העור שנוצר על עיניהם בזמן שהם גדלים.

קישורים חיצוניים
----------------

ויקישיתוף מדיה וקבצים בנושא **טטרה מקסיקנית עיוורת** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ADW
* ARKive
* ITIS
* NCBI
* GBIF
 |

גלריה
-----

* טטרת מערות עיוורתטטרת מערות עיוורת
* טטרה בגן החיות התנכ"יטטרה בגן החיות התנכ"י
* 
* 
* 

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007295071105171
* LCCN: sh85009039

 |


1. ↑  טטרה מקסיקנית עיוורת באתר הרשימה האדומה של IUCN
**אוון ויליאמס** (באנגלית: **Evan Williams**; נולד ב-31 במרץ 1972) הוא יזם אמריקאי, השותף בהקמת מספר חברות טכנולוגיה, המוכרת ביניהן היא טוויטר, שם כיהן כיושב ראש וכמנכ"ל החברה לשעבר. ויליאמס גם הקים את Blogger ואת מדיום, שתיהן בין פלטפורמות הרשת הגדולות והבולטות ביותר.

ביוגרפיה
--------

ויליאמס נולד בקלארקס שבנברסקה כבנם השלישי של לורי האו ומונטה ויליאמס. הוא גדל בחווה בקלארקס, שם סייע בהשקיית יבול במהלך הקיץ. ויליאמס למד באוניברסיטת נברסקה – לינקולן במשך שנה וחצי, אך הרגיש שהלימודים הם בזבוז זמן, ולכן עזב לטובת פיתוח הקריירה שלו.

לאחר שעזב את לימודיו, עבד ויליאמס בחברות טכנולוגיה ובחברות הזנק שונות ברחבי ארצות הברית. בשנת 1996 עבר ויליאמס לסבסטופול שבמחוז סונומה בקליפורניה, שם עבד בחברת ההוצאה לאור O'Reilly Media, העוסקת בתחום הטכנולוגיה, במשרת שיווק ומאוחר יותר החל לכתוב תוכנה. בהמשך עבר למשרות פרילנס בחברות שונות, ביניהן אינטל והיולט פקארד. בעודו עובד בחברת O'Reilly, הקים ויליאמס בלוג בשם EvHead.com.‏

ויליאמס, יחד עם מג האוריהאן, הקימו יחד את חברת Pyra Labs בינואר 1999. אחד הפיצ'רים של החברה התפתח בהמשך לאתר הבלוגים Blogger, שהיה אחד מאתרי האינטרנט הראשונים שעסקו ביצירת בלוגים. ויליאמס הטמיע את המונח "בלוגר" והיה לחלק משמעותי בפופולריות של המונח "בלוג". החברה נרכשה ב-13 בפברואר 2003 על ידי גוגל.

ויליאמס עזב את חברת גוגל ב-8 באוקטובר 2004, על מנת להקים את חברת הפודקסטים Odeo.

בסוף שנת 2006 הקים ויליאמס את חברת Obvious Corporation יחד עם ביז סטון ועמיתיו מחברת Odeo. אחד מפרויקטיה של החברה היה טוויטר, שהיה לרשת חברתית ושירות למיקרו-בלוגים. טוויטר הושקה כחברה עצמאית באפריל 2007, כאשר ויליאמס היה שותף בהקמתה וחבר בהנהלה. בשנת 2008 מונה ויליאמס למנכ"ל החברה, תפקיד בו כיהן ג'ק דורסי מיום הקמתה, וכיהן בתפקיד עד שנת 2010.

בשנת 2012 הקים ויליאמס את פלטפורמת הפרסום מדיום.

קישורים חיצוניים
----------------

ויקישיתוף מדיה וקבצים בנושא **אוון ויליאמס** בוויקישיתוף
* אוון ויליאמס, ברשת החברתית פייסבוק
* אוון ויליאמס, ברשת החברתית טוויטר
* אוון ויליאמס, באתר אנציקלופדיה בריטניקה (באנגלית)

הערות שוליים
------------

1. ↑  Cole Epley / World-Herald staff writer, Twitter co-founder Evan Williams' success doesn't surprise those who knew him growing up in Nebraska, Omaha.com (באנגלית)
2. ↑  Williams, Evan (2009-03-07). "For Twitter C.E.O. Well-Orchestrated Accidents (Published 2009)". *The New York Times* (באנגלית אמריקאית). ISSN 0362-4331. נבדק ב-2020-10-08.
3. ↑  Yashica Vashishtha, Evan Williams : The Man Behind Major Startups Including Blogger, Twitter, and Medium, Your Tech Story, ‏2019-07-22 (באנגלית)
4. ↑  Ev Williams on Masters of Scale, WaitWhat (באנגלית)
5. ↑  Walter, A Brief History of Blogging (באנגלית)
6. ↑  Paul Festa, Blogger founder leaves Google, CNET (באנגלית)
7. ↑  Obviously: Twitter, Inc. web.archive.org, ‏2009-07-29
8. ↑  Makena Kelly, Twitter co-founder Evan Williams stepping down from board after 12 years, The Verge, ‏2019-02-22 (באנגלית)
9. ↑  Ev Williams, Welcome to Medium, Medium, ‏2015-02-09 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nb2012022176
* VIAF: 171837479
* WorldCat: lccn-nb2012022176

 |
סר **אוון ויליאמס** (באנגלית: **Sir Evan Owen Williams**‏; 20 במרץ 1890, טוטנהאם - 23 במרץ 1969, הרטפורדשייר) היה מהנדס מבנים ואדריכל בריטי שהיה בין היתר מהנדס ראשי של פרויקט הקמת אצטדיון ומבלי הישן.

חייו
----

אוון ויליאמס נולד בטוטנהאם למשפחת איכרים שהגיע ללונדון מספר שנים לפני לידתו. לאחר סיום בית הספר הוא למד הנדסה באוניברסיטת לונדון. בשנת 1912 הוא התחיל לעבוד בחברת בנייה ובשנת 1919 פתח חברה עצמאית.

אוון ויליאמס מונה למהנדס ראשי של פרויקט הקמת מבנים עבור תערוכת האימפריה הבריטית. פרויקט זה כלל בין יתר המבנים גם אצטדיון ומבלי הישן. במהלך פרויקט זה הוא הכיר את מקסוול איירטון ובהמשך הם עבדו יחד במספר פרויקטים.

בשנות ה-30 של המאה ה-20 בין הפרויקטים בהם חברה של ויליאמס הייתה מעורבת נמנה בית הכנסת בגבעת דוליס, מלון דורצ'סטר בניין דיילי אקספרס במנצ'סטר, הארנה של ומבלי ופרויקטים רבים נוספים. לאחר מלחמת העולם השנייה ויליאמס היה מעורב בעריכת תוכנית אב לתחבורה והיה מתכנן של כביש M1.

אף על פי שוויליאמס לא קיבל השכלה כאדריכל, בפרויקטים רבים הוא ניצל את הניסיון הרב שרכש גם בתחום זה.

קישורים חיצוניים
----------------

* ביוגרפיה
* תיאור פעילותו של אוון ויליאמס

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007421494005171
* GND: 120520508
* ISNI: 0000 0000 6681 282X
* LCCN: n86024062
* SNAC: w62g21h5
* SUDOC: 235139629
* ULAN: 500027730
* VIAF: 27903804
* WorldCat: lccn-n86024062

 |
**סיגליופיורדור** (באיסלנדית: **Siglufjörður**) היא עיירת דייגים קטנה בפיורד צר באותו שם בחוף הצפוני של איסלנד.

האוכלוסייה בשנת 2011 הייתה 1,206; העיר הולכת ומצטמצמת מאז שנות החמישים, אז העיירה הגיעה לשיא של 3,000 תושבים.

העיירה הוא אתר מוזיאון עידן הרינג, מוזיאון ימי שנפתח בשנת 1994. העיירה מהווה את אתר ההתרחשויות סדרת ספרי הבלשים **איסלנד האפלה** מאת רגנאר יונאסון. זהו גם אתר ההתרחשויות לעונה השנייה של סדרת הטלוויזיה **לכודים**.

היסטוריה
--------

העיירה גדלה סביב ענף הרינג שהיה חזק מאוד בשנות הארבעים והחמישים. דיג הרינג כבר אינו יצרני באזור.

העיירה חוברה לרשת הכבישים לראשונה בשנת 1940. לפני כן סיפקו את צורכי העיירה אוניות, מטוסי ים, סוסים ונודדים רגליים.

כיום העיר נשארת תלויה בענפי הדיג. ממשלת איסלנד מנסה להפוך את התכווצות האוכלוסייה באזור על ידי שיפור התחבורה היבשתית.

הדרך הישנה לעיירה פתוחה במהלך הקיץ. זוהי דרך ההרים הגבוהה באיסלנד ומשמשת כיום לטיולים רגליים, רכיבה על סוסים ונהיגה.

תחבורה אווירית
--------------

לא היו טיסות סדירות במשך שנים רבות, אך מטוסים קטנים פרטיים מבצעים נחיתה תכופה. שדה התעופה הקרוב ביותר עם טיסות סדירות הוא באקוריירי, כשעה נסיעה מסיגליופיורדור.

העיירה חווה שמש חצות בתאריכים 9 ביוני ועד 1 ביולי.

סיגליופיורדור לא חווה ליל קוטב בדצמבר; שעות האור הקצרות ביותר הן 2 שעות 39 דקות, משעה 11:54 UTC עד 14:33 UTC ב-21 בדצמבר.

גלריה
-----

* 
* כנסייהכנסייה
* בתים בעיירהבתים בעיירה

קישורים חיצוניים
----------------

ויקישיתוף מדיה וקבצים בנושא **סיגליופיורדור** בוויקישיתוף
* 

* אתר האינטרנט הרשמי של סיגליופיורדור
* אתר האינטרנט הרשמי של מוזיאון עידן הרינג (באנגלית)
* האתר הלא רשמי לתושבי העיירה כולל מצלמת רשת. (vefmyndavél)
* המרכז למוזיקה עממית של סיגליופיורדור
* מידע נוסף ותמונות באתר Hit Iceland

הערות שוליים
------------

1. ↑  "Around Iceland 2015: Fjallabyggð", *Iceland Monitor*, *Morgunblaðið*, 9 September 2015.
2. 1 2  "Daylight calculator (number of daylight hours, with sunrise and sunset, and daylight saving time) in Siglufjörður, Islandia". *jan.moesen.nu*. נבדק ב-2017-09-17.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007533278905171
* LCCN: n93066037
* VIAF: 133842559
* WorldCat (עם VIAF): 133842559

 |
**קונצרט אתנחתא** הוא סדרת קונצרטים ותיקה המתקיימת בתיאטרון ירושלים בהפקת קול המוסיקה.

קונצרטי אתנחתא מתקיימים החל משנת 1983, שנת הקמתה של תחנת קול המוסיקה. בשש העונות הראשונות היא נערכה על ידי פאול לנדאו (מנהל המכון למוזיקה ישראלית), ומאז 1989 העורכת והמפיקה היא חיותה דביר. הסדרה "מביאה אל קדמת הבמה את מיטב האומנים הישראלים וגם אמנים מחו"ל, תוך שימת דגש מיוחד על השמעת יצירות של מלחינים ישראלים לצד נכסי צאן ברזל של המוזיקה הקאמרית לתקופותיה". 

הקונצרטים מתקיימים באופן קבוע באולם הנרי קראון בתיאטרון ירושלים ומונחים ומוסברים על ידי עורכת הסדרה חיותה דביר. הקונצרטים מועברים בשידור חי בקול המוסיקה והכניסה לקהל היא בלי תשלום.

במשך השנים צברה לעצמה הסדרה מוניטין כבמה המרכזית לחשיפת מוזיקה קלאסית ישראלית ואמנים ישראליים.

מקור המילה אֶתְנַחְתָּא הוא מארמית: "ירד", "הניח". השורש נחת בנטייה. המילה נמצאת בלשון חז"ל ופירושה טעם (סימן) מטעמי המקרא המסמן הפרדה בין חלקו הראשון של הפסוק לבין חלקו השני. בהשאלה מדובר בקטע מעבר מוזיקלי שבין חלקי מופע או יצירה.

הערות שוליים
------------

1. ↑  wikt:אתנחתא
סיגלון חד-עלים
**סִיגָּלוֹן חד-עלים** או **יָקָרַנְדָּה** (שם מדעי: *Jacaranda mimosifolia*) הוא עץ ממשפחת הביגנוניים. המקור לשמו הוא פריחתו בגוון סגול-כחול, ועליו החדים.

תכונותיו
--------

סיגלון חד-עלים מגיע בגובהו ל-15 מטר. הוא פורח באביב בחודשים מאי - יוני. הפריחה שלו מכסה לרוב את כל העץ והצבע הסגול-כחול של הפרחים בולט מאוד לעין. בשל הפריחה קשה לזהות במבט שטחי את לבלוב העלים אשר מתרחש במקביל. הפריחה ושלכת הפרחים של עץ זה, היוו את ההשראה לשירו של שאול טשרניחובסקי ממאי 1934 'שירת היקרנדה', הנפתח בשורות: "יִהְיוּ אֲשֶׁר יִהְיוּ, – כֻּלָּם / סוֹפָם: אֶל קוֹל שׁוֹפָר / יִפְּלוּ נוֹפְלִים, בְּיוֹם נִבְלָם / בַּעֲרֵמוֹת עַל פְּנֵי עָפָר, / כַּעֲרֵמוֹת פִּרְחֵי-לִילַךְ / הַיָּקָרַנְדָה."

את הסיגלון חד-העלים מרבים לנטוע כצמח שדרות והוא בולט בפריחתו הסגולה ובעלוותו הירוקה. בנוסף נוטעים אותו כצמח בודד במדשאות.

תפוצה
-----

מוצאו של הסיגלון חד-העלים הוא בחלק הצפוני של דרום אמריקה, שם הוא גדל באזורים הרריים חמים, שכן הוא עמיד רק לטמפרטורות הגבוהות מ-4 מעלות צלזיוס.

מדרום אמריקה הוא נלקח לאזורים חמים רבים ברחבי העולם, לרבות אפריקה והמזרח התיכון. האקלים באזור מוצאו של הסיגלון חם וגשום בקיץ ואילו החורף והאביב קרירים יחסית ויבשים. בזכות זה, נוח לגדל את הסיגלון באקלים ארץ ישראל. באזורים קרים יותר, הוא מגודל בתנאי חממה כדי להגן עליו מהקור. העץ הובא לארץ ישראל בימי המנדט הבריטי לנטיעה באזורים החמים, אך נקלט בהצלחה גם במקומות מוגנים בהרים.

פרחים
-----

צבע הפרחים סגול, אורכם 5 ס"מ ורוחבם 2 ס"מ. הם דו-מיניים, בלתי-סימטריים במקצת. העטיף כפול, הגביע קטן, דמוי פעמון ומסתיים בחמש שיניים שאורכן כמחצית אורך הגביע וצורתן כמשולש שווה-צלעות.

הכותרת שעירה משני צדדיה ומאוחה כמעט לכל אורכה, היא דמוית שופר כפוף. בבסיסה צורתה כצינור מוארך (כ-1 ס"מ) ובהמשכה היא מתכופפת ומתנפחת באופן ניכר. במבט-על כותרתו של פרח בודד נראה כראש מורחב של נחש קוברה.

גלריה
-----

* 
* 
* 
* 
* 
* 
*

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **סיגלון חד-עלים** |
| ויקימינים טקסונומיה בוויקימינים: **Jacaranda mimosifolia** |

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* TPL
* EOL
* ARKive
* ITIS
* NCBI
* GBIF
* IPNI
* Tropicos
 |

* סיגלון חד-עלים, באתר סמינר הקיבוצים, בארכיון האינטרנט
* מור הופרט, ‏חֲלוֹם לִילַךְ הַיָּקָרַנְדָה, באתר דבר העובדים בארץ ישראל, 16 במאי 2017
* אתר למנויים בלבד משה גלעד, צריך לומר תודה על פריחת הסיגלון, באתר הארץ, 23 במאי 2021
* אתר למנויים בלבד איחון גלעד, עצי הסיגלון והצאלון, מה מקור שמם העברי?, באתר הארץ, 21 ביוני 2023

הערות שוליים
------------

1. ↑  סיגלון חד-עלים באתר הרשימה האדומה של IUCN
2. ↑  מור הופרט, ‏חֲלוֹם לִילַךְ הַיָּקָרַנְדָה, באתר דבר העובדים בארץ ישראל, 16 במאי 2017
**קרנוס** (ביוונית עתיקה: **Κάρανος**) היה המלך הראשון של מוקדון, מייסד השושלת הארגאידית. קרנוס שלט מתישהו במהלך המאה ה-8 לפנה"ס, אולם המקורות אודותיו סותרים מאוד, ויש אף המפקפקים בקיומו ההיסטורי.

ביוגרפיה
--------

המידע על חייו המוקדמים הוא ברובו מיתולוגי. על פי המסורת הוא נולד בעיר ארגוס, למשפחה שהתייחסה להרקולס. אביו היה הטיראן אריסטודמידס, אשר כיום מקובל לראותו כדמות מהמיתולוגיה היוונית. לאחר שאביו מת, ירש אותו אחיו פיידון. קרנוס נמלט משלטונו העריצי של אחיו אל מוקדון. ישנן מספר גרסאות על עלייתו לשלטון, שנחשבות למעט יותר היסטוריות, אם כי עדיין משולבות ככל הנראה במוטיבים אגדתיים. 

מטבע מוקדוני ועליו עז
על פי אוסביוס מקיסריה, קרנוס הביא עמו צבא גדול מארגוס, ואחד ממנהיגי השבטים המקומיים ביקש ממנו עזרה במלחמה כנגד מנהיג מקומי אחר. אותו מנהיג, הבטיח לקרנוס חצי מהטריטוריה שלו אם יעזור לו לנצח. המנהיג קיים את הבטחתו, וקרנוס הקים באותו השטח את ממלכת מוקדון. על פי יוסטינוס, קרנוס נועץ באורקל לפני שיצא לכבוש את מוקדון. האורקל יעצה לו להשתמש בעיזים כמדריכות. כאשר הוא חדר למוקדון עם צבאו, הוא ראה עדר עיזים שהיה במנוסה מפי סערה, ומיהר לעקוב אחריו. העיזים הובילו אותו אל העיר אדסה, וקרנוס החליט לקבוע אותה כבירתו החדשה. קרנוס שינה את שמה לאיגאיה (Aegeae), והיא שימשה כעיר הבירה של מוקדון עד סוף המאה ה-5 לפנה"ס. קרנוס הניס מלכים אחרים שניסו להשתלט על חלקים ממוקדון, ואיחד את השבטים השונים שהרכיבו את הארץ לכדי ממלכה חזקה ויציבה.

הגאוגרף פאוסניאס כותב שקרנוס ניהל מלחמה כנגד מנהיג מתחרה בשם קיסאוס (Cisseus), ולאחר שניצח אותו בנה אנדרטת ניצחון כפי שנהגו בני ארגוס. עם זאת, על פי האגדה, אריה ירד מהאולימפוס והרס את האנדרטה. האירוע עורר רושם עז על קרנוס, ומאז רווחה המסורת בקרב מלכי מוקדון לא לבנות אנדרטאות לזכר ניצחונות. לטענת אוסביוס הוא מלך 30 שנים ומת בגיל מבוגר. ירש אותו בנו קוינוס, אולם גם קיומו ההיסטורי של קוינוס אינו וודאי. כך לדוגמה הרודוטוס, כותב שראשון מלכי מוקדון היה פרדיקס הראשון. ככל הנראה עליו הסתמך תוקידידס כאשר כתב שארכלאוס הראשון היה התשיעי במלכי מוקדון. ישנם חוקרים הסבורים שלמעשה הרודוטוס הסתמך על מסורות מוקדוניות, בעוד שאר ההיסטוריונים הסתמכו על מסורות שרווחו בארגוס.

קישורים חיצוניים
----------------

ויקישיתוף מדיה וקבצים בנושא **קרנוס, מלך מוקדון** בוויקישיתוף

הערות שוליים
------------

1. ↑  הגיית השם ביוונית: **ק**רנוס, במלעיל דמלעיל (ההטעמה בהברה הראשונה).
2. ↑  טיטוס ליוויוס, ספר ארבעים וחמש, 9, 3.
3. 1 2 3 4  Smith, **Dictionary of Greek and Roman Biography and Mythology**, "Cara'nus", 1873
4. ↑  פלוטרכוס, "**חיי אלכסנדר**", 2.
5. ↑  אוסביוס, "**כרוניקה**", 86.
6. ↑  ארכלאוס הראשון, מלך מוקדון העביר את הבירה לפלה.
7. ↑  יוסטינוס, ספר שביעי, 1.
8. ↑  פאוסניאס, "**תיאורה של יוון**", ספר תשיעי, 40, 8-9.
9. ↑  הרודוטוס, ספר שמיני, 137.
**מיכל מורלי** היא מתעמלת עבר ישראלית, 4 פעמים ברציפות אלופת ישראל (2000–2003) ואלופת המכביה השש-עשרה (2001).

ביוגרפיה
--------

מורלי התאמנה בקבוצת מכבי קריית אונו.

### אלופת המכביה

בתחרות ההתעמלות של המכביה השש-עשרה שנעכה בהדר יוסף ביולי 2001 זכתה מורלי במדליית זהב בתחרות קרב-רב אישי (9.05 נק' בשולחן קפיצות, 8.75 נק' במקבילים, 8.86 נק' בקורה, ו-8.75 נק' בקרקע), לפני ענת לוי והדס כהן.

באליפות אירופה בהתעמלות שנערכה בפטרס, יוון ב-20 באפריל 2001 סיימה מורלי במקום 19 בתחרות קרב-רב אישי בתוצאה של 32.968 נק' (שולחן קפיצות - 8.906 נק', מקבילים מדורגים - 7.950 נק', קורה - 7.725 נק', קרקע - 8.387 נק').

באליפות ישראל שנערכה ב-2003 זכתה מורלי בפעם הרביעית ברציפות במדליית זהב בתחרות קרב-רב אישי בתוצאה של 35.05 נקודות (9.1 נק' בשולחן קפיצות, 8.8 נק' במקבילים, 8.7 נק' בקרקע ו-8.45 נק' בקורה) לפני ורד פינקל וטלי ליאק.

קישורים חיצוניים
----------------

* יצחק ויסהוף, מיכל מורלי זכתה במכביה ובאליפות ישראל בהתעמלות, באתר ynet, 18 ביולי 2001
* מורלי ממשיכה לשלוט בהתעמלות המכשירים, באתר וואלה!‏, 18 במאי 2003

הערות שוליים
------------

1. 1 2  מורלי ממשיכה לשלוט בהתעמלות המכשירים, באתר וואלה!‏, 18 במאי 2003
2. ↑  יצחק ויסהוף, מיכל מורלי זכתה במכביה ובאליפות ישראל בהתעמלות, באתר ynet, 18 ביולי 2001
3. ↑  תוצאות רשמיות, אליפות אירופה בהתעמלות (באנגלית)
**קרנון מקפץ פסיפי** (שם מדעי: *Alticus arnoldorum*) הוא מין של דג ממשפחת הקרנוניים שבסדרת הדקראים. הוא חי בכמה איים באוקיינוס השקט.

אורכו של הדג לכל היותר 8 ס"מ והוא בעל דו-צורתיות זוויגית. בעוד הזכרים כהים ובעלי כתם כתום על סנפיר החזה שלהם. הנקבות והצעירים קטנים יותר ובעלי גוף חיוור ומפוספס בשחור. גופם מוארך ושטוח והם בעלי ראשים גדולים וסנפירים קטנים. הם מתמחים בקפיצה מסלע לסלע באמצעות שרירי זנבם הגדולים.

דגים אלה חיים באוקיינוס השקט בשוניות מסביב לסמואה, למריאנה, לאיי החברה ולאיי קוק, וכן בדרום האוקיינוס השקט. הם חיים על משטחי סלע קשים הסמוכים לחוף ומקפצים ביניהם. הם מתחמקים מהגלים מחשש שיפלו לים השורץ בטורפים מהירים מהם. הם יכולים לאכול ואפילו להזדווג מעל הסלעים אך הם חייבים זרמי מים על עורם כדי לנשום.

קישורים חיצוניים
----------------

ויקישיתוף מדיה וקבצים בנושא **קרנון מקפץ פסיפי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ITIS
* NCBI
* GBIF
 |

הערות שוליים
------------

1. ↑  קרנון מקפץ פסיפי באתר הרשימה האדומה של IUCN
אלן מאבאנקו, 2003
**אלן מאבּאנְקוּ** (בצרפתית: **Alain Mabanckou**; נולד ב-24 בפברואר 1966) הוא משורר, סופר, עיתונאי ואקדמאי צרפתי יליד הרפובליקה של קונגו.

ביוגרפיה
--------

מאבאנקו נולד בקונגו-ברזוויל דאז, וגדל בעיר החוף פואנט-נואר. לאחר תחילת לימודיו האקדמיים בברזוויל קיבל מלגה ללימודים בצרפת. הוא בוגר אוניברסיטת פריז-דופין, ולאחר קבלת תואר במשפטים עבד בתאגיד האנרגיה הצרפתי סואז משך עשור.

לאחר פרסום ספרו הראשון *Bleu-Blanc-Rouge* (בצרפתית: כחול-לבן-אדום, כצבעי הדגל הצרפתי) בשנת 1998, מאבאנקו החל להקדיש את מירב זמנו לכתיבה.

בשנת 2002 החל ללמד ספרות פרקופונית באוניברסיטת מישיגן כפרופסור זוטר, ומאז 2006 הוא מלמד במחלקה לצרפתית ב-UCLA.

ספריו של מאבאנקו תורגמו למעל 15 שפות, בהן אנגלית ועברית, וזכו במספר פרסים יוקרתיים בצרפת. הוא מתגורר כיום בסנטה מוניקה שבקליפורניה.

ספריו שתורגמו לעברית
--------------------

* **כוס שבורה**, מצרפתית: חגית בת-עדה, הוצאת מטר, 2008
* **זיכרונותיו של דורבן**, מצרפתית: ניר רצ'קובסקי, הספריה החדשה - סדרת "פריז - דקאר", 2012

קישורים חיצוניים
----------------

ויקישיתוף מדיה וקבצים בנושא **אלן מאבאנקו** בוויקישיתוף
* אתר האינטרנט הרשמי של אלן מאבאנקו
* אלן מאבאנקו, ברשת החברתית Goodreads
* כוס שבורה | אלן מבאנקו, באתר הארץ, 28 ביולי 2008
* מיה סלע, עכבר העיר אונליין, פרס קרן צרפת-ישראל הוענק לסופר יליד קונגו אלן מבנקו, באתר הארץ, 23 בפברואר 2009
* מיה סלע, אלן מבנקו: קול פרנקופוני אחר, באתר הארץ, 4 באוקטובר 2012
* אלן מאבאנקו, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298163405171
* BIBSYS: 2069615
* BnF: cb12381228s (data)
* CANTIC: a10468559
* GND: 131691619
* ICCU: TO0V344578
* ISNI: 0000 0001 2142 2753
* LCCN: no96008267
* NKC: xx0083375
* NLK: KAC200704142
* NLP: A27461555
* NTA: 188707689
* SELIBR: 283417
* SUDOC: 032865414
* VIAF: 85850827
* WorldCat: lccn-no96008267

 |
נגן המדיה הנייד Ipod מתוצרת אפל
נגן המדיה הנייד iPod Classic של חברת אפל
**נגן מדיה נייד** (באנגלית: **portable multimedia player** או **PMP**) המכונה לעיתים גם **נגן וידאו נייד** (**portable video player** או **PVP**), הוא מכשיר אלקטרוני אשר מסוגל לאחסן ולנגן מדיה דיגיטלית. מכשירי נגני המדיה הניידים מספקים יכולות דומות לתוכנות נגני המדיה, הן מבחינת המגוון והן מבחינת ההיקף. ישנם נגנים בעלי יכולת שמע ווידאו, וחלקם האחר מתמקדים בשמע בלבד.

בנוסף ליכולות הנ"ל, מכשירים אלו הם זולים, קטנים וניידים יותר, בהשוואה למחשבים (שעליהם תוכנת נגן מדיה). נגני המדיה מכילים אמצעי לאחסון נתונים כלשהו, בין אם בצורה חיצונית (כגון דיסקמן המנגן קובצי MP3), או אמצעי פנימי כגון זיכרון הבזק, דיסק קשיח או MicroDrive.

מאפיינים נוספים שמשולבים בחלק מנגני המדיה הניידים:

* ממשקים חיצוניים לטעינת מדיה ממחשבים
* מסך תצוגה קטן (לבקרת פעולה, הצגת שמות שירים, והצגת תמונות וסרטים)
* יכולת פעולה כמקלט רדיו
* יכולת פעולה כדיסק און קי
* מיקרופון ו/או מצלמה מובנים
* משחקים, לוח שנה, יומן פגישות וכו'.

עם הזמן, התווספה יכולת נגינת המדיה גם לסוגי מכשירים נוספים, כגון מקלטי רדיו לרכב, מערכות סטריאו וטלפונים סלולריים.

ראו גם
------

* אייפוד - נגן מדיה נייד
* Cowon - יצרן נגני מדיה ניידים
* iriver - יצרן נגני מדיה קוריאני
* סנדיסק - יצרנית נגני MP3
* נגן מדיה (תוכנה)

קישורים חיצוניים
----------------

ויקישיתוף מדיה וקבצים בנושא **נגן מדיה נייד** בוויקישיתוף
**לברדודל** הוא כלב כלאיים שנוצר על ידי הכלאה של גזע הלברדור עם גזע הפודל. השימוש הראשון בכינוי "לברדודל" נעשה בשנת 1955 על ידי סר דונלד קמפבל בספרו "לתוך מכשול המים", אך הכינוי נעשה נפוץ רק בשנת 1988, כאשר המרביע האוסטרלי וולי קונרון הכליא בין הגזעים ב"וויקטוריה כלבי נחייה".

היסטוריה
--------

מטרתו של קונרון הייתה לשלב את היתרון המרכזי של הפודל - אי-השרת שיער - עם היתרונות המרכזיים של הלברדור - האופי הנוח והקלות היחסית שבה ניתן לאמנם, במטרה שכלב הכלאיים ישמש ככלב נחייה לאנשים הסובלים מאלרגיה לפרווה. עם זאת, בריאיון שנתן לעיתון "The Australian" באפריל 2010, קונרון ציין שהוא התחרט על כך שביצע הכלאה זו משום שהוא סבור שהפופולריות של הלברדודלים השפיעה רבות על הירידה בביקוש לכלבים גזעיים, ותרמה לעלייה בפופולריות של כלבי כלאיים אחרים. הלברדודלים נמצאים כיום בשימוש נרחב ברחבי העולם הן ככלבי נחייה והן כחיות מחמד. בשנת 2005 התווספה לראשונה למילון אוקספורד האנגלי המילה "Labradoodle".

מראה ואופי
----------

משום שכלבי לברדודל הם כלבי כלאיים ואינם גזעיים, לרוב לא ניתן לצפות מה יהיו המראה או האופי של הגורים. בשל כך, הפרווה של כלבי הלברדודל עשויה להיות מקורזלת או רכה, וכמו כן היא יכולה גם להיות ישרה וגם מתולתלת. לכלבי לברדודל רבים עדיין יש השרת שיער, אם כי לרוב בכמויות פחותות בהשוואה לכלבים מסוג לברדור.

בדומה לרוב כלבי הלברדור והפודלים, כלבי הלברדודל בדרך כלל ידידותיים, אנרגטיים ומתאימים היטב למשפחות עם ילדים (אם כי אופיו של כל כלב עשוי להיות שונה).

קישורים חיצוניים
----------------

ויקישיתוף מדיה וקבצים בנושא **לברדודל** בוויקישיתוף
* ליאת שלזינגר 6/12/2005 10:12, חדש בישראל: לברדודלים, באתר nrg‏, 6 בדצמבר 2005

הערות שוליים
------------

1. ↑  My Story: I Designed a Dog
2. ↑  The Australian Labradoodle Association
3. ↑  Cookies must be enabled. | The Australian
**התזמורת הפילהרמונית של ורשה** (Warsaw National Philharmonic Orchestra, בפולנית: Orkiestra Filharmonii Narodowej w Warszawie) ממוסדות המוזיקה הראשונים במעלה בפולין.

הפילהרמונית של ורשה נוסדה בשנת 1901 ביוזמתה של קבוצת אצילים ואנשי כספים פולנים, וכמובן, מוזיקאים. בין 1901 לפרוץ מלחמת העולם השנייה בשנת 1939, כללה רשימת הווירטואוזים, המנצחים והמלחינים שהופיעו דרך קבע ברפרטואר התזמורת את גריג, הונגר, לאונקוואלו, פרוקופייב, רחמנינוב, ראוול, סן-סאנס, ריכרד שטראוס ואיגור סטרווינסקי. בין שאר המאורות הגדולים שניגנו עם התזמורת היו הפסנתרנים רובינשטיין ופדרבסקי, הכנרים יאשה חפץ וסרסטה, והצ'לן קזאלס. הפילהרמונית מארחת את תחרות הפסנתר הבינלאומית על שם שופן מאז ראשיתה בשנת 1927 וכן הופיעה בחנוכת תחרות הכינור הבינלאומית על שם וייניאבסקי (1935) והפסטיבל האוניברסלי לאמנות פולנית (1937).

מלחמת העולם השנייה קטעה את פעילות הפילהרמונית וגזלה מן התזמורת חלק ניכר ממעמדה הקודם בחיי המוזיקה של אירופה. התזמורת איבדה מחצית מחבריה במלחמה, יחד עם ביתה האלגנטי, שנבנה בסוף המאה ה-19 על פי דגם האופרה של פריז. התזמורת חידשה אמנם את פעילותה הסדירה כבר בעונת 1947-48, אך רק בשנת 1955 נבנה לבסוף ביתה החדש, בסגנון מודרני. עם חנוכת הבניין ב-21 בפברואר, הוכרזה הפילהרמונית כתזמורת הלאומית של פולין.

המנצח ויטולד רוביצקי היה אחראי להתחדשות ההרכב ולמתן עדיפות למוזיקה פולנית ישנה וחדישה גם יחד, מגמה שמצאה ביטוי ביצירות שופן, גורצקי ולוטוסלבסקי. זאת בלי להזניח את שליטתה ברפרטואר העולמי. בפולין משתתפת התזמורת בפסטיבל הסתיו הבינלאומי למוזיקה בת זמננו בוורשה ומלווה את המבצעים בשלב הגמר של תחרות שופן הבינלאומית מדי שנה, ומחוץ לגבולות פולין היא מסיירת בחמש היבשות וזוכה לשבחי המבקרים.

רשימת מנהלים מוזיקליים
----------------------

* אמיל מלינארסקי (1901 - 1905)
* זיגמונט נוסקובסקי (1906 - 1908)
* הנריק מלצר (1908 - 1909)
* גז'גוז' פיטלברג (1909 - 1911)
* זדז'יסלאב בירנבאום, (1911 - 1914)
* רומן חוינאצקי (1918 - 1938)
* יוזף אוז'ימינסקי (1938 - 1939)
* אולגיירד סטראשינס (1945 - 1946)
* אנדז'יי פאנופניק (1946 - 1947)
* יאן מאקלאקייביץ' (1947 - 1948)
* ויטולד רודז'ינסקי (1948 - 1949)
* ולדיסלב רצ'קובסקי (1949 - 1950)
* ויטולד רוביצקי (1950-1955, 1958-1977)
* בוהדן וודישקו (1955 - 1958)
* קז'ימייז' קורד (1977 - 2001), נכון להיום, מנהל כבוד
* אנטוני ויט (2002 - )

קישורים חיצוניים
----------------

* 

* אתר האינטרנט הרשמי של התזמורת הפילהרמונית של ורשה (ביוונית)
* התזמורת הפילהרמונית של ורשה, ברשת החברתית פייסבוק

* התזמורת הפילהרמונית של ורשה, ברשת החברתית טוויטר

* התזמורת הפילהרמונית של ורשה, ברשת החברתית אינסטגרם

* התזמורת הפילהרמונית של ורשה, באתר ספוטיפיי

* התזמורת הפילהרמונית של ורשה, באתר AllMusic (באנגלית)

* התזמורת הפילהרמונית של ורשה, באתר MusicBrainz (באנגלית)

* התזמורת הפילהרמונית של ורשה, באתר Discogs (באנגלית)

  

* האתר הרשמי של התזמורת, בפולנית ובאנגלית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007301681305171
* BnF: cb139034797 (data)
* GND: 1097252-3
* LCCN: n83194275
* MusicBrainz: 093c5e3b-2c96-485c-a345-237a5ed53ac7
* VIAF: 243962668
* WorldCat: lccn-n83194275

 |
**פלאגורניס** (שם מדעי: *Pelagornis*, "פלאגי" מיוונית= ים פתוח, "אורניס" מיוונית=עוף) הוא סוג נכחד של עוף קדום ממשפחת הפלאגאורניתיים, שחי בתקופת האוליגוקן, 28-25 מיליון שנה לפני זמננו.

הסוג כלל מספר מינים, בהם פלאגורניס סנדרסי, אשר נחשב לעוף המעופף הגדול ביותר הידוע למדע, לאחר הארגנטוויס - על פי הערכה זהירה מוטת כנפיו הייתה לפחות 6.5 מטרים והוא הגיע למשקל של 22-40 ק"ג, גדול מכל עוף מעופף חי.

גילוי
-----

המין פלאגורניס סנדרסי ידוע ממאובן חלקי אחד המסומן בסימון הקטלוגי PV4768, שנאסף בשנת 1983 בתצורת צ'נדלר ברידג' בקרוליינה הדרומית, בארצות הברית, בעת עבודות לבניית מסוף בשדה התעופה צ'ארלסטון. המאובן נאסף על ידי אלברט סנדרס, האוצר של מוזאון צ'ארלסטון, שוחזר ונחקר על ידי דניאל קספקה מאוניברסיטת דרהאם, אשר בשנת 2014 הגדיר אותו כמין נפרד "סנדרסי" על שם מגלהו. המאובן כולל גולגולת ועצמות שכם, זרוע ורגליים אחוריות.

סיווג
-----

הפלאגורניס משויך למשפחת הפלאגאורניתיים, שכל חבריה נכחדו וידועים כיום ממאובנים בלבד. משפחת הפלאגאורניתיים הופיעו בפלאוקן והגיעה לתפוצה כלל-עולמית על-פני מרבית האוקיינוסים לפני היעלמותה בפליוקן. חברי המשפחה מתאפיינים ב"כעין שיניים": בליטות ארוכות וחדות על המקור שאינן שיניים אמיתיות, אף שהן מתפקדות באופן דומה. הם נחשבו לזמן רב כקרובים של שקנאים, אך כיום סבורים שהם קרובים יותר לאווזאים בקבוצה דמויי-תרנגול.

קישורים חיצוניים
----------------

ויקישיתוף מדיה וקבצים בנושא **פלאגורניס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
 |

* העוף המעופף הגדול בכל הזמנים - איך הוא נשאר באוויר? וידאו בערוץ הסמית'סוניאן באתר יוטיוב (באנגלית)

הערות שוליים
------------

1. ↑  Ksepka. D. T. (2014) "Flight performance of the largest volant bird" **Proceedings of the National Academy of Science USA**, Vol. 11(29), pp.10624-10629, doi:10.1073/pnas.1320297111

השוואה של מוטת כנפי פלאגורניס לעומת מוטת כנפיים של קונדור האנדים (למעלה משמאל) ושל אלבטרוס נודד (למעלה מימין)
פזיות ים סוף שוחות לצד אלמוג במפרץ אילת
**פַּזִּית יַם-סוּפִית** או **פזית ים סוף** (שם מדעי: *Pseudanthias squamipinnis*) היא דג ים ממשפחת הדקריים.

תחום תפוצה
----------

הפזיות מצויות במערב האוקיינוס ההודי, לרבות הים האדום (ים סוף, על שמו הן נקראות בעברית), ובאוקיינוס השקט עד למזרח יפן ודרום-מזרח אוסטרליה.

סביבת חייה
----------

פזיות ים סוף חיות בסביבת אלמוגים בלגונות צלולות, בשוניות קטנות ובמדרונים תלולים בעומק של כ-35 מטרים. על כן צוללנים באוקיינוס ההודי נתקלים בהן פעמים רבות. לרוב הן מצויות בלהקות דגים גדולות מעל השונית.

תיאור
-----

ישנם הבדלים ניכרים בין מיני פזית ים סוף (דו-צורתיות זוויגית):

* אורך הנקבה עד 7 סנטימטרים, צבעה כתום-זהוב, ומתחת לעינה יש פס סגול.
* אורך הזכר עד 15 סנטימטרים, צבעו סגול פוקסיה, עם סנפיר גבי מוארך, כתם אדום על סנפיר החזה ושולי זנבו מוארכים.

### תזונה

פזית ים הסוף ניזונה בעיקר מפלנקטון.

### טורפים

הדקרן האדום (*Cephalopholis miniatus*) הוא אחד מטורפיה של פזית ים סוף.

התנהגות
-------

כמו דגים רבים בתת-משפחת הפזיתיים, פזית ים סוף מתאפיינת בדיכוגמיה, כלומר שינוי מין במהלך חיי הפרט. חוקרים ישראלים, ביניהם דן פופר, נורית פופר ולב פישלזון, חקרו את תהליך שינוי המין של פזית ים סוף במפרץ אילת. לזכותו של פישלזון נזקף הגילוי שבלהקה של דגי פזית ים סוף לנקבה יש יכולת לשנות את מינה לזכר כאשר הלהקה נותרת ללא זכרים. הזכר מוביל קבוצה של 5 עד 10 נקבות, אך כאשר הזכר מת אחת הנקבות בקבוצה תעבור שינוי מין, ותתפוס את תפקיד הזכר. לאחר מכן התגלתה תכונה זו בדגים נוספים.
כל הפרטים נולדים כנקבות.[דרוש מקור]

הרבייה מתקיימת בשעת השקיעה, בחודשי דצמבר עד פברואר (בים סוף).

לקריאה נוספת
------------

* דן פופר, **אקולוגיה והתנהגות של פזות ים-סוף... בשוניות האלמוגים באילת**, עבודת גמר מ.א. אוניברסיטת תל אביב, 1972.

* פרט זכר במימי דהבפרט זכר במימי דהב
* נקבות פזית בים סוףנקבות פזית בים סוף

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פזית ים סוף** |
| ויקימינים טקסונומיה בוויקימינים: **פזית ים סוף** |

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ADW
* ITIS
* NCBI
* GBIF
 |

הערות שוליים
------------

1. ↑  פזית ים סוף באתר הרשימה האדומה של IUCN
2. 1 2  Lieske, E. and Myers, R.F. (2004) *Coral reef guide; Red Sea* London, HarperCollins מסת"ב 0-00-715986-2
3. 1 2  פזית ים סוף, באתר FishBase‏
4. ↑  סטיבן ג'יי גולד, **חיוך הפלמינגו**. מאנגלית: נעמי כרמל, דביר, 2005. עמ' 53. הערת המתרגמת.
5. ↑  Siliotti, A. (2002). *Fishes of the Red Sea*. Verona, Geodia מסת"ב 88-87177-42-2
**Bishop of Hexen** (בעברית: **בישוף אוף הקסן**; תרגום חופשי: **הבישוף של הקסן**) היא להקת בלאק מטאל סימפוני ישראלית.

הלהקה הוקמה ב-1994 תחילת 1995 ברמת השרון. לאחר כמה שינויים בהרכב, הלהקה החלה לעבוד באופן אינטנסיבי יותר, ובדצמבר 1995 נכנסה לאולפן כדי להקליט את דמו הבכורה שלה: "Ancient Hymns of Legends & Lore", שיצא לאור ב-1996. תוך זמן קצר, כל 450 העותקים נמכרו לחלוטין. חברות תקליטים רבות רצו להחתים את הלהקה, ולבסוף חתמה בחברת התקליטים "HammerHeart Productions" על חוזה של אלבום אחד.
ב-1996 נכנסה הלהקה להקליט שוב, הפעם את אלבומה הראשון, "Archives Of An Enchanted Philosophy", שיצא באפריל 1997. חברי הלהקה עמדו בפני תחילת שירותם הצבאי, ולכן עבודת ההקלטה והכתיבה עצמה היו אינטנסיביות ומהירות.
האלבום נשען בעיקר על עבודת קלידים, כשלגיטרות תפקיד משני בלבד. האלבום הוא אלבום קונספט, כשהקונספט עצמו נתווה בידי חברי הלהקה.
לאחר 7 שנים של שתיקה, הלהקה הוקמה מחדש, ביחד עם שני חבריה החדשים: לורד קודר בשירה, ואריאל E על הגיטרה.
ביוני 2004 הקליטו דיסק פרומו; "Unveil the Curtain of Sanity" שהכיל 4 שירים חדשים.
בתחילת שנת 2005 חתמה הלהקה עם הלייבל האוסטרי "CCP Records" על חוזה של 3 אלבומים, וחבר חדש הצטרף ללהקה בתור בסיסט: סילנפולטר.
האלבום השני יצא ב-2006.

עטיפת האלבום Archives Of An Enchanted Philosophy

חברי ההרכב
----------

* לורד קודר - שירה ותופים
* דימרוסט - קלידים
* אבישס - גיטרה ובס
* אריאל אשכר (Ariel E)- גיטרת סולו

### חברים לשעבר

* באלזמון - שירה
* לורד ולקארן - גיטרה
* גרדום - גיטרה
* אלון שגיא (The Bene Geserit) - בס, סשן
* סילנפולטר - בס
* אביב (magor) הדרי - גיטרה
* פרופסור ואן הלסינג - תופים

דיסקוגרפיה
----------

* Ancient Hymns of Legends & Lore - 1996 (דמו)
* Archives of An Enchanted Philosophy - 1997
* Unveil the Curtain of Sanity - 2004 (מיני-אלבום)
* The Nightmarish Compositions - 2006
* A Ceremony at the Edge of a Burning Page - 2012 (פרומו)
* 2020 - The Death Masquerade (אלבום מלא)

קישורים חיצוניים
----------------

* אתר האינטרנט הרשמי של Bishop of Hexen
* ריאיון עם חברי הלהקה במגזין המטאל הישראלי "מטאליסט"
* חברי הלהקה מתארחים בתוכנית הרדיו "התוכנית הסודית"

* Bishop of Hexen, ברשת החברתית פייסבוק

* Bishop of Hexen, באתר MusicBrainz (באנגלית)

* Bishop of Hexen, להקה באתר Encyclopedia Metallum (באנגלית)

* Bishop of Hexen, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 3d795e98-670d-47c5-b904-153a9ae5c298

 |
פירוש נוסף ערך זה עוסק בנסיך בוהמי אגדי. אם התכוונתם לעיר בגליציה, פולין, ראו פשמישל.
פסל המנציח את פז'מיסל וליבושה בוישהראד בפראג
**פז'מיסל** (בצ'כית: **Přemysl Oráč** (מידע • עזרה), פז'מיסל החורש), לפי אגדת העם הצ'כית, הוא מייסד שושלת פז'מיסל של מלכי בוהמיה (צ'כיה), בעלה של הנסיכה האגדית ליבושה.
צאצאיו של פז'מיסל שלטו באדמות הכתר הבוהמי החל משנת 873, או אף קודם לכן, ועד שנת 1306, שבה נרצח ואצלב השלישי, אחרון מלכי בוהמיה שהיה בן לשושלת זו.

האגדה
-----

לפי האגדה, פז'מיסל היה איכר מהכפר סטדיצה, שמשך את תשומת לבה של ליבושה, בתו של קרוק, ששלט על חלק ניכר מבוהמיה. ליבושה ירשה את אביה, ויועציה דרשו ממנה להינשא. מכיוון שפז'מיסל לא היה בן אצולה, סיפרה ליבושה ליועציה שראתה בדמיונה חיזיון ועליהם לעקוב אחר סוס שרסנו הותר בצומת דרכים, וכך למצוא את בעלה לעתיד. כך היא ניסתה לשוות להליך הזה מראה של יד הגורל. לאגדה על דרך מציאתו של פז'מיסל יש שתי גרסאות. על פי האחת היה עליהם למצוא איש שחורש בשדה ואחד מסנדליו שבור. על פי הגרסה השנייה, האיש יישב בצילו של עץ בודד, ויאכל מעל גבי שולחן מתכת (המחרשה שלו). בסופו של דבר נמצא פז'מיסל, בדיוק כפי שתואר בחיזיון.

פז'מיסל נשא לאישה את ליבושה, בה רואים את מייסדת פראג, והפך לנסיכם של הצ'כים הבוהמים. לפי האגדה, מכיוון שפז'מיסל לא סיים לחרוש את השדה בעת שמצאו אותו, צפוי רעב לתושבי הארץ, וכך אכן קרה. בנוסף נאמר שבעת עזיבתו, פז'מיסל תקע באדמה את המקל שלו, העשוי עץ אגוז. המוט הצמיח עם הזמן שלושה נצרים, ששניים מהם נבלו, והשלישי המשיך לצמוח. זה היה האות לכך ששני בניהם הראשונים של פז'מיסל וליבושה, רדוביל ולידומיר, ימותו, בעוד שהבן השלישי, נזמיסל, יחיה וימשיך את השושלת.
האגדה מספרת שפז'מיסל פטר את האנשים שחיו תחת שלטונו מתשלום מס, והותיר רק את החובה להעביר לו חופן של אגוזי לוז כל שנה. מסורת הזו נמשכה גם בימי שלטונו של קרל הרביעי, שלפי טענתו של האפיפיור פיוס השני הוציא צו מלכותי המותיר את פטור המס על כנו.

חלק נוסף באגדה מספר כי פז'מיסל הוריד את כפכפי האיכר הפשוטים העשויים מקליפת עץ, בטרם עטה את גלימת המלוכה לאחר שמצאוהו בשדה. הוא הורה ליועציו להביא את הכפכפים עמם, ולשמור אותם כתזכורת לאנשיו לכך שאיכר פשוט הפך להיות בן מלוכה, וכתזכורת לממשיכי דרכו להצניע לכת, לזכור את מוצאם ולהגן על האיכרים. מנהג זה, של הצגת כפכפי איכרים מסורתיים בעת טקס הכתרת המלכים המשיך לאורך כל תקופת שלטונה של שושלת פז'מיסל.

צדה הגברי של שושלת פז'מיסל הפסיק להתקיים עם מותו של ואצלב השלישי, בראשית המאה ה-14. לעומת זאת דרך צדה הנשי של השושלת, עבר תואר מלכי בוהמיה בהמשך לשושלת בית לוקסמבורג, ולאחריה לשושלת היגלונית, בית הבסבורג ובית הבסבורג-לורן.

אזכורים בתרבות
--------------

בנוסף לאזכורים ביצירות על הנסיכה ליבושה, פז'מיסל מופיע בכתביו של ואצלב האייק, שפורסמו ב- 1541, בבלדה מאת יוהאן גוטפריד הרדר מ-1779, בסיפוריו של יוהאן קרל אוגוסט מוזאוס ובדרמה של קלמנס ברנטנו, "יסודה של פראג", מ-1815.

קישורים חיצוניים
----------------

ויקישיתוף מדיה וקבצים בנושא **פז'מיסל** בוויקישיתוף

הערות שוליים
------------

1. ↑  כפכפי איכרים העשויים סיבי לכש (סיבים מקליפת עץ הטיליה או עץ השדר)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1033959006
* NKC: jo2016908833
* VIAF: 300147300
* WorldCat: viaf-300147300

 |
**פלאואודפטיס** (שם מדעי: *Palaeeudyptes*) הוא סוג של פינגווין גדול נכחד שהתקיים באנטארקטיקה של האאוקן האמצעי והאוליגוקן שלפני כ-50 עד 34 מיליון שנה מזמננו. הסוג תואר ממאובנים שהתגלו על האי סיימור (Seymour Island), בקרבת חצי האי האנטארקטי ותוארו ב-1869 בידי החוקר הבריטי תומאס הנרי האקסלי. ממצאים נוספים התגלו גם ליד אוטגו בניו זילנד ובאוסטרליה הדרומית וכללו שרידי שוקה ועצמות רגליים ואצבעות של העוף. עצמות נוספות לא מזוהות התגלו באזור וכנראה גם שייכים לסוג זה. ממצאים לא מזוהים מספיק שלו התגלו גם בארגנטינה, סמוך לפארק טורס דל פיינה.

הסוג מכיל 4 מינים:

* *Palaeeudyptes antarcticus*
* *Palaeeudyptes gunnari*
* *Palaeeudyptes marplesi*
* *Palaeeudyptes klekowskii*

הסוג הבטל מספק *Wimanornis* נכלל כיום בתוך סוג זה, בתוך המין *P. gunnari*.

פינגווין זה היה מהגדולים שבפינגווינים מעולם, לצד האנטרופורניס, כשהוא התנשא לגובה 2 מטרים והגיע למשקל של 65 עד 116 ק"ג, אצל המין הגדול ביותר *Palaeeudyptes klekowskii*. גם שאר המינים היו גדולים מאוד כשהקטנים ביותר הגיעו לגודל של פינגווין קיסרי בוגר. הסוג נחשב לקרוב לסוג *Archaeospheniscus*, שגם התגלה באי סיימור. הפינגווין הגדול היה מותאם לקור והיה בעל מקור ארוך יחסית והיה בעל עצמות רגליים חזקות כדי לשאת את משקלו ביבשה. ככל הנראה היה אמפיבי וניזון מדיג שתפס באוקיינוס הדרומי.

קישורים חיצוניים
----------------

ויקישיתוף מדיה וקבצים בנושא **פלאואודפטיס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**פלאולוקסודון קפריסאי** (שם מדעי: ***Palaeoloxodon cypriotes***) הוא מין נכחד של פיל מהסוג פלאולוקסודון, אשר חי בקפריסין במשך הפליסטוקן שלפני 780,000 עד 9,000 שנה לפני זמננו. ממצאי פיל קדום זה התגלו בידי החוקרת הבריטית דורות'יאה בייט (אנ') ב-1902 בגבעה בקירניה שבצפון קפריסין וכמה ממצאים התגלו באזורים דרומיים יותר. ממצאים אלה כללו בעיקר שרידי שיניים טוחנות, אך גם שריד לעצם ירך גדולה וכמה חטים. המין תואר ב-1904 בידי בייט, אשר קראה לו על שם הימצאו בקפריסין.

מין זה עבר גמדות איים בדומה לכמה מיני פילאים נוספים מהים התיכון כמו פלאולוקסודון מנאידריינסיס, פלאולוקסודון פלקונרי, כמה תת-מינים של פיל ישר-חט, ממותת כרתים גמדית, ממותה למרמוראי וכן לצד מיני היפופוטמיים ואיילים שעברו גמדות דומה.

פיל קטן זה הגיע עד לגובה של 1.4 מטר בכתפיו ולמשקל של 200 ק"ג בממוצע. הוא היה בעל חטים קצרים יחסית אך מעוקלים. ככל הנראה הוא התפתח מהמין היבשתי פיל ישר חט שהיה כבד כמו פיל אפריקני במשקל של מעל 10 טון. בעת האירוע המסיני של אמצע הפליסטוקן היגרו פילים אלה לאיים וכאשר הים התיכון נסגר הם "נתקעו" באי. מאחר שלא היו בו הרבה טורפים והמזון היה מועט הם הפכו לגמדים. הם שרדו עד 9,000 שנה לפני זמננו, בתחילת ההולוקן וכנראה נכחדו בידי שבטים אנושיים שחצו את הים.

ייתכן שפילים אלה אף שולבו במיתולוגיה היוונית בדמות הקיקלופים בעלי העין האחת, מאחר שהגולגולת שלהם כללה חור עבה במרכז המצח.

ראו גם
------

* פיל ננסי

קישורים חיצוניים
----------------

ויקישיתוף מדיה וקבצים בנושא **פלאולוקסודון קפריסאי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |